El V Triatló de Sagunt se celebrarà el diumenge, 20 de juny, a la platja del Port de Sagunt
11 de juny 2021

​![Imagen sin texto alternativo.](/media/zj4o1ztd/93-c_minitriatlon.jpg)  
  

La 5a edició del Triatló de Sagunt, que estarà organitzat pel Club Morvedre Triatló, es disputarà diumenge que ve, 20 de juny, a partir de les 8 hores a la platja del Port de Sagunt. Este matí s'ha presentat el programa de la competició a l'Ajuntament de Sagunt, la qual coincidix amb el desé aniversari del club. A l'acte han assistit l'alcalde de Sagunt, Darío Moreno; el regidor d'Activitat Física, Salut i Esports, Javier Timón; la regidora de Policia Local i Protecció Civil, Natalia Antonino i Pedro Benito i Basilio, com a representants del club saguntí.

Cal destacar que la prova continuarà acceptant inscripcions fins al dimecres, 16 de juny. El triatló consistirà en una distància sprint amb més de 350 participants que recorreran les distàncies nadant de 750 metres, un circuit de ciclisme pels llocs més característics de la zona industrial del municipi i 5 quilòmetres de carrera a peu pel passeig marítim. La zona de meta serà la Plaça de la Concòrdia i la zona de transició on es col·loquen les bicicletes serà el pàrquing recentment asfaltat.

El cartell de la prova és un homenatge a tots els esportistes que han passat pel club. Una idea original de María de la Mar Alfonso, dissenyadora, que es va oferir per a crear el cartell de la competició en l'aniversari del club. Així mateix, amb motiu del 10⁰ aniversari, el club entregarà a cada participant un mallot de ciclisme commemoratiu.

El regidor d'Activitat Física, Salut i Esports, Javier Timón ha volgut mostrar el seu agraïment al club per organitzar competicions d'aquest tipus: «**Donar les gràcies al Club Morvedre Triatló per la magnífica organització, felicitar-lo per este 10é aniversari i donar-los l'enhorabona per una altra mostra del bon fer i del sensacional treball que realitzen i, molt especialment, per recuperar la celebració de l’esdeveniment que ve figurant en el nostre calendari local de proves esportives i que ens permet conquistar noves cotes, en la lluita per recuper la tan anhelada normalitat**».

El club comptarà amb la col·laboració i ajuda prestada en tot moment per part de l'Ajuntament de Sagunt, del departament d'Activitat Física, Salut i Esports, del departament de Platges, de la Policia Local i Protecció Civil. A més, comptaran també amb la col·laboració de socis i voluntaris de la comarca en l'organització de la prova.​ 

![Imagen sin texto alternativo.](/media/1zhorfwy/93-c_triatlonrp.jpg)  
  
  

Per part seua, l'alcalde de Sagunt, Darío Moreno, ha centrat l'atenció en la ubicació de la prova: «**La localització és immillorable i posa en relleu les grans fortaleses que tenim com a ciutat, amb el nostre passeig marítim, passege industrial i platja. Cal insistir que som una de les platges més segures d'Espanya i continuem fent este treball, incorporant noves tecnologies i amb un gran equip de professionals que ens asseguren este tipus de serveis, tot això també hem d'explicar-ho amb la realització d'estes proves, ja que estes proves van més enllà del mer caràcter esportiu, van lligades a transmetre valors d'esportivitat, esforç, treball en equip i té un impacte econòmic en el nostre turisme i economia molt positiu, perquè tothom conega la ciutat i siga un punt de referència en el mapa**».

En este sentit, els patrocinadors de la prova són comerços i empreses locals entre els quals estan Reale Seguros Joaquín Catalán, Tribike, Clínica Heben, Carmar, Fertiberia, Cronometra, DS Laboral, Canet Piragüismo, Decathlon Sagunto i Mr. Vale.

Durant l'esdeveniment es contemplaran per part de l'organització les mesures sanitàries i de prevenció enfront de la pandèmia, que seran, així mateix, d'obligat compliment per al públic.

  

![Imagen sin texto alternativo.](/media/bedhkluu/93-c_carteltriatlon.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/el-v-triatlo-de-sagunt-se-celebrara-el-diumenge-20-de-juny-a-la-platja-del-port-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/el-v-triatlo-de-sagunt-se-celebrara-el-diumenge-20-de-juny-a-la-platja-del-port-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-v-triatlo-de-sagunt-se-celebrara-el-diumenge-20-de-juny-a-la-platja-del-port-de-sagunt/ "Linked In")
*   [](mailto:?body=https://aytosagunto.es/va/actualitat/el-v-triatlo-de-sagunt-se-celebrara-el-diumenge-20-de-juny-a-la-platja-del-port-de-sagunt/)